**DANCING BEAR**



**Dancing Bear**jedna je od prvih i vodećih diskografskih kuća u Hrvatskoj i regiji sa snažnim internacionalnim katalogom i probranim domaćim izdanjima, koja u 2023. obilježava respektabilne **33 godine djelovanja!**

Osnovana je **1990. godine u Zagrebu**gdje je oformila promotivno-marketinški i A&R odjel (glazbeno uredništvo) i započela domaću izdavačku djelatnost čiji katalog sadrži impresivnu listu izdanja domaćih izvođača i grupa.

U ljeto 1996. godine Dancing Bear potpisuje ekskluzivni licencni ugovor o zastupanju i distribuciji tvrtke Warner Music International, jedne od tri najveće svjetske izdavačke kuće koja je dom zvijezdama poput **Eda Sheerana, Due Lipe,** **Madonne, Erica Claptona, Red Hot Chili Peppersa, R.E.M., Cher, Alanis Morissette, Green Day, Chris Rea, AC/DC, Simply Red, Phila Collinsa, Neila Younga i mnogih drugih te back-katalozima legendarnih imena poput Led Zeppelina, ZZ Topa, Vangelisa, Ry Coodera, Mike Oldfielda, The Doorsa, Ramonesa, Eaglesa,**i brojnih drugih, soul (**Aretha Franklin, Otis Redding**...), jazz (**John Coltrane, Ornette Coleman, Joshua Redman**...) i klasičnim (etikete Teldec, Erato, Nonesuch, Finlandia, Harmonia Mundi, ECM) glazbenim izdanjima.

Ta dva događaja bila su početak uzleta Dancing Beara u jednu od najjačih hrvatskih diskografskih kuća, ali i regionalnih, pa tako danas zastupa Warner Music Group i na tržištu Bosne i Hercegovine, Sjeverne Makedonije, Kosova i Albanije, kao i izdanja nekoliko nezavisnih diskografskih kuća kao što su **Epitaph**, **Domino, PIAS...**

Dancing Bear tako **digitalnu distribuciju domaćih izdanja radi upravo preko Warnerove mreže** te se može pohvaliti efikasnim PR timom koji raspolaže vrhunskim marketinškim znanjima i iznimnim poznavanjem digitalnih procesa. Shodno tome, **Dancing Bearova PR ekipa kreira kampanje i marketinške aktivnosti za najveće svjetske zvijezde za regiju te domaća izdanja širom svijeta upravo preko Warner digitalne distribucije**, jedne od najjačih na svijetu. To dokazuju i milijunski brojevi streamova domaćih glazbenih imena kao što su Dalmatino, Bruno Pietri, The Bambi Molesters, itd.

Posebno treba izdvojiti **domaću izdavačku djelatnost,** čiji katalog sadrži brojna imena naših izvođača od kojih izdvajamo tek neka: **Kojoti,** **The Bambi Molesters, The Strange, Kawasaki 3P, Gustafi**, **Majke, Darko Rundek**, **Hladno Pivo, KUD Idijoti, Daleka obala, My Buddy Moose, Goribor, Dino Dvornik, Chui, Sunnysiders, Alen Vitasović, Leteći odred, Marijan Brkić, Urban & 4,** **Boa, Ibrica Jusić,** **Dunja Knebl, Matija Dedić, Đani Stipaničev, Klapa Kampanel, Dalmatino, Zdenka Kovačiček te od novijih imena Bruno Pietri, James Night i mnogi drugi.**Njihove albume i izvođače objavljivale su i poznate izdavačke kuće kao što su **Warner Music, Ace Records, Glitterhouse, Globo**, itd….

Sva izdanja distribuiraju se po shopovima diljem Hrvatske, a Dancing Bear ima i vlastite, najbolje opremljene CD shopove s izvanrednom ponudom domaćih i stranih izdanja u**Zagrebu**(Gundulićeva 7),**Splitu (**Dioklecijanova 6)**i Osijeku**(Trg A.Starčevića-Pothodnik)koji su poznati i po fantastičnom izboru vinila, kako re-izdanja tako i novoobjavljenih**.**

Dancing Bear je osnovao i **Dancing Bear Publishing**koji uz neprikosnovene domaće autore od kojih su neki u samom vrhu regionalnih autorskih krugova, zastupa i impozantni katalog **Warner Chappell Music** na području Hrvatske, BiH, Sjeverne Makedonije i Albanije, kao i nekoliko manjih, ali važnih europskih nakladnika poput Wise Music Group ili Schubert Music Publishinga te usko surađuje s reklamnim agencijama, producentima filmova i serija. Omogućili su i da glazba njihovih autora, bude dijelom mnogih hrvatskih i inozemnih reklamnih kampanja te korištena u brojnim svjetski poznatim filmovima i serijama, od Brazila preko Njemačke, Austrije i Poljske itd…

Svojom glazbenom proizvodnjom, fizičkom i digitalnom distribucijom i promocijom, Dancing Bear uvelike daje snažan poticaj domaćem izdavaštvu i hrvatskoj glazbenoj sceni, kako etabliranim izvođačima tako i novim, nadolazećim mladim snagama.